5.pielikums Jūrmalas pilsētas domes

2021.gada 26.augusta nolikumam Nr.11

(protokols Nr.14, 4.punkts)

**LĪGUMS PAR GRANTA PIEŠĶIRŠANU Nr. \_\_\_\_\_\_\_\_\_\_\_\_\_\_\_\_\_\_**

Jūrmalā 20\_\_. gada \_\_\_\_\_\_\_\_\_\_\_\_\_\_\_\_

**Jūrmalas pilsētas dome,** reģ. Nr. 90000056357 (turpmāk – **Granta devējs),** kuras vārdā saskaņā ar Jūrmalas pilsētas domes 2010. gada 4. februāra saistošajiem noteikumiem Nr. 6 „Jūrmalas valstspilsētas pašvaldības nolikums” rīkojas pašvaldības izpilddirektors \_\_\_\_\_\_\_\_\_\_, no vienas puses un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģ. Nr. \_\_\_\_\_\_\_\_\_\_\_ (turpmāk - **Granta saņēmējs**), tās **\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_** personā, kurš rīkojas uz statūtu pamata, no otras puses, turpmāk katrs atsevišķi vai abi kopā saukti Puse/-es,

pamatojoties uz likumu “Par pašvaldībām” 15.panta 10.punktu, Jūrmalas pilsētas domes 20\_\_.gada \_. \_\_\_\_\_\_\_\_ saistošajiem noteikumiem Nr. \_\_ “Par Jūrmalas valstspilsētas pašvaldības 20\_\_. gada budžetu”, Komisijas 2013. gada 18. decembra Regulas (EK) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1), un Ministru kabineta 2018. gada 21. novembra noteikumiem Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” un atbilstoši 202\_\_. gada \_\_.\_\_\_\_\_\_\_\_ grantu programmas “Konferenču, semināru un tūrisma veicināšanas publiski pasākumi Jūrmalā” nolikumu Nr. \_\_ (turpmāk – Nolikums) un Nolikuma 2.5. punktā noteiktās komisijas (turpmāk – Komisija) lēmumu (\_\_\_.\_\_\_.20\_\_\_\_. Protokols Nr. \_\_\_\_), un lai veicinātu uzņēmējdarbības attīstību Jūrmalas valstspilsētas pašvaldības administratīvajā teritorijā, noslēdz šādu līgumu (turpmāk - Līgums):

1. **LĪGUMA PRIEKŠMETS**

Granta devējs piešķir grantu Granta saņēmējam pasākuma “\_\_\_\_\_\_\_\_\_\_\_\_\_\_\_\_\_\_\_\_” īstenošanai (turpmāk – pasākums) saskaņā ar Līgumu un tam klāt pievienoto pasākuma aprakstu (Nolikuma 2. pielikums) un pasākuma tāmi (Nolikuma 3. pielikums; turpmāk – pasākuma tāme), kas ir neatņemamas Līguma sastāvdaļas.

1. **GRANTS UN TĀ PIEŠĶIRŠANAS KĀRTĪBA**
	1. Pasākuma kopējās izmaksas ir \_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_ *euro*, \_\_\_\_centi), no kuriem Granta devēja grants pasākuma īstenošanai nepārsniedz \_\_\_\_\_\_ EUR (\_\_\_\_\_\_\_\_\_\_\_\_\_\_\_\_*euro*, \_\_\_\_centus).
	2. Granta devējs samaksā Granta saņēmējam granta summu uz Līgumā norādīto Granta saņēmēja bankas kontu, nepārsniedzot granta summu \_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_ *euro*, \_\_\_\_centi) apmērā šādā kārtībā:
		1. 40% (četrdesmit procenti) no granta jeb \_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_ *euro*, \_\_\_\_centi) – 15 (piecpadsmit) darba dienu laikā pēc Līguma abpusējas parakstīšanas un Granta saņēmēja rēķina saņemšanas;
		2. 60% (sešdesmit procenti) no granta summas jeb \_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_ *euro*, \_\_\_\_centi), bet ne vairāk kā ir apstiprināts pasākuma gala atskaitē (Nolikuma 6.pielikums) – 15 (piecpadsmit) darba dienu laikā pēc Līguma 3.1.16. punktā minēto dokumentu un Granta saņēmēja rēķina saņemšanas, pamatojoties uz abu Pušu parakstītu pasākuma gala atskaiti (Nolikuma 6. pielikums).

2.3. Līguma 2.2.1. punktā noteiktā summa tiek uzskatīta kā avansa maksājums, un ir uzskatāms par attaisnoti izlietotu tikai pēc abu Pušu parakstītas pasākuma gala atskaites (Nolikuma 6.pielikums).

2.4. Granta saņēmējs rēķinus var sagatavot elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Granta devējam, ja tas satur atsauci uz līgumu un norādi, ka tas sagatavots elektroniski un derīgs bez paraksta. Granta saņēmējs elektroniski sagatavoto rēķinu nosūta Granta devējam uz e-pasta adresi: pasts@jurmala.lv vai oficiālo elektronisko adresi. Granta saņēmējs rēķinu var uzskatīt par saņemtu pēc Granta devēja apstiprinājuma saņemšanas.

2.5. Granta devējam ir tiesības pieprasīt Granta saņēmējam atgriezt izmaksāto granta summu vai tā daļu, un Granta saņēmējam ir pienākums 20 (divdesmit) darba dienu laikā no granta devēja pretenzijas nosūtīšanas dienas atmaksāt Granta devējam summu neattiecināmo izmaksu apmērā, ja:

* + 1. Granta saņēmējs nav iesniedzis izdevumus apliecinošos dokumentus, t.sk. pakalpojuma attaisnojuma aktu vai citus prasītos dokumentus, ievērojot likuma „Par grāmatvedību” 7. panta nosacījumus;
		2. Granta saņēmējs tam piešķirto grantu, bez iepriekšējas saskaņošanas ar Granta devēju, izlietojis citu mērķu sasniegšanai, kas nav norādīts līgumā;
		3. Granta saņēmējs piešķirto grantu lietojis personīgā labuma gūšanai, nevis saimnieciskās darbības attīstībai saskaņā ar pieteikumu;
		4. Granta saņēmējs viena kalendārā gada (12 mēneši) laikā no līguma noslēgšanas nav īstenojis pieteikumā minētās projekta aktivitātes;
		5. Granta saņēmēja saimnieciskā darbība, kuras attīstībai grants tika piešķirts, tiek pārtraukta uzraudzības perioda laikā;
		6. Grants ir piešķirts uz nepatiesu vai nepilnīgu datu pamata;
		7. Granta devējs, pārbaudot iesniegtos izdevumus attaisnojuma dokumentus, ir konstatējis krāpniecības pazīmes;
		8. Granta devējs ir konstatējis, ka Granta saņēmēja atskaitēs sniegtais saņemtā atbalsta izlietojums nav attiecināms projekta pasākuma tāmē noteiktajām aktivitātēm;
		9. Granta saņēmējs jebkādā veidā ir maldinājis Granta devēju;
		10. Iesniegtajiem dokumentiem trūkst normatīvajos aktos noteiktā juridiskā spēka;
		11. Granta saņēmējs nepienācīgi pilda Līguma noteikumus;
		12. Granta devēja finansētajām pasākuma tāmes pozīcijām ir saņemts dubults finansējums;
		13. Granta devējs konstatē, ka Granta saņēmēja atskaitēs sniegtais saņemtā atbalsta izlietojums nav attiecināms pasākuma tāmē noteiktajām aktivitātēm.

2.6. Gadījumā, ja ir pārkāptas Eiropas Komisijas Regulas Nr.1407/2013 prasības, granta saņēmējam ir pienākums atmaksāt granta devējam visu projekta ietvaros saņemto komercdarbības atbalstu no līdzekļiem, kas ir brīvi no valsts atbalsta, atbilstoši Komercdarbības atbalsta kontroles likuma IV. un V. nodaļas nosacījumiem.

2.7. Izmaiņas pasākuma tāmē Granta saņēmējs var veikt tikai pirms pasākuma ietvaros plānotās aktivitātes īstenošanas, par ko Granta saņēmējs informē Granta devēju, iesniedzot iesniegumu ar pievienotu precizēto tāmi, kura kļūst par Līguma neatņemamu sastāvdaļu. Minēto iesniegumu 10 (desmit) darba dienu laikā no iesniegšanas brīža izvērtē un saskaņo Attīstības pārvaldes Tūrisma un uzņēmējdarbības attīstības nodaļas vadītājs (ja izmaiņas ir ne vairāk kā 10% (desmit procentu) apmērā no sākotnējās pasākuma tāmes izdevumu pozīcijām) vai Vērtēšanas komisija (ja izmaiņas ir vairāk kā 10% (desmit procentu) apmērā no sākotnējās pasākuma tāmes izdevumu pozīcijām) un apstiprina Granta devēja izpilddirektors, par ko Granta saņēmējs tiek rakstiski informēts.

2.8. Pasākuma kopējā finansējuma izlietojuma pieaugums un samazinājums (atbilstoši iesniegtajai pasākuma gala atskaitei) bez iepriekšējas saskaņošanas ar Granta devēju ir pieļaujams, bet tas nepalielina vai nesamazina Līguma 2.2. punktā noteiktā granta summu. Ja pasākuma kopējās un/vai atbalstāmās izmaksas samazinās un ir zemākas nekā piešķirtais grants, granta apmērs tiek proporcionāli samazināts. Šādas izmaiņas tiek apstiprinātas, Pusēm parakstot projekta gala atskaiti.

2.9. Visus pasākuma īstenošanas laikā konstatētos neatbalstāmos izdevumus vai sadārdzinājuma izmaksas Granta saņēmējs sedz no saviem līdzekļiem.

2.10. Ja projekta iesniedzējs ir Pievienotās vērtības nodokļa reģistrā reģistrēta persona, tad pievienotās vērtības nodoklis ir neatbalstāmas izmaksas. Šādā gadījumā pievienotās vērtības nodokli sedz citi finanšu avoti.

**3. PUŠU SAISTĪBAS**

3.1. Granta saņēmējs apņemas:

* + 1. kvalitatīvi un noteiktajā laikā īstenot pasākumu atbilstoši pasākuma aprakstam (Nolikuma 2. pielikums) un pasākuma tāmei (Nolikuma 3. pielikums);
		2. atbildēt par Publisko iepirkumu likuma 7. panta pirmās daļas un Ministru kabineta 2017. gada 28. februāra noteikumu Nr. 104 „Noteikumi par iepirkuma procedūru un tās piemērošanas kārtību pasūtītāja finansētiem projektiem” ievērošanu;
		3. īstenojot pasākumu, ievērot Publisku izklaides un svētku pasākumu drošības likumā noteiktās prasības (tajā skaitā saņemt atbilstošu atļauju un ievērot likumā noteiktās pasākuma organizatora tiesības, pienākumus un atbildību), kā arī nodrošināt pasākuma atbilstību Latvijas Republikas spēkā esošajiem normatīvajiem aktiem un Granta devēja prasībām;
		4. nepārkāpt *de minimis* nosacījumus;
		5. nodrošināt Līguma izpildi ar nepieciešamajiem resursiem;
		6. izlietot grantu tikai pasākuma īstenošanai atbilstoši abu Pušu apstiprinātajai pasākuma tāmei (Nolikuma 3. pielikums);
		7. bez iepriekšējās rakstiskas saskaņošanas ar Granta devēju neveikt izmaiņas pasākuma aktivitātēs, īstenošanas termiņos, budžetā;
		8. pasākuma īstenošanai nodrošināt atsevišķu norēķinu kontu bankā, uz kuru tiek pārskaitīti ar pasākuma īstenošanu saistītie atbalstāmo izmaksu pozīciju līdzekļi. Visus ar pasākuma īstenošanu saistītos finanšu darījumus veikt tikai bezskaidras naudas norēķinu veidā, kas ir pamatoti ar izdevumus pamatojošiem dokumentiem atbilstoši Latvijas Republikas normatīvo aktu prasībām; visā ar Līgumu un pasākuma īstenošanu saistītajā dokumentācijā, t.sk. darījumu un maksājumu dokumentos, norādīt Granta devēja Līgumam piešķirto numuru;
		9. nodrošināt, ka visas ar projekta īstenošanu saistītās izmaksas ir apmaksātas un pakalpojumi ir sniegti Līguma darbības termiņā, visi ar projektu īstenošanu saistītie ieņēmumi un izmaksas ir uzskaitītas Granta saņēmēja grāmatvedības uzskaitē, ir identificējamas, nodalītas no pārējām izmaksām un pārbaudāmas, un tās apliecina attiecīgu attaisnojuma dokumentu oriģināli;
		10. nodrošināt Granta devēja pārstāvim iespēju veikt pasākuma aktivitāšu norišu pārbaudi uz vietas pasākuma īstenošanas laikā; pēc Granta devēja pieprasījuma trīs darba dienu laikā rakstveidā vai mutiski sniegt informāciju par pasākuma sagatavošanas un īstenošanas gaitu, kā arī nekavējoties informēt par šķēršļiem, kas varētu ietekmēt pasākuma kvalitāti vai izpildi atbilstoši Līguma noteikumiem;
		11. pēc Granta devēja pieprasījuma 10 (desmit) dienu laikā uzrādīt un/vai iesniegt visus pasākuma ietvaros veikto izmaksu pamatojošos dokumentus, tai skaitā dokumentu oriģinālus un pasākuma īstenošanai nodrošinātā norēķinu konta izdruku un/vai nodrošināt Granta devēja vai Granta devēju pārbaudošajām institūcijām iespēju veikt pasākuma ieņēmumu un finanšu izlietojuma auditu vai revīziju;
		12. nodrošināt pasākuma darbību un aktivitāšu pamatojošu dokumentu oriģinālu saglabāšanu visā īstenošanas laikā un piecus gadus pēc pasākuma īstenošanas beigām;
		13. nodrošināt visus nodokļu maksājumus, kas saistīti ar pasākuma finansējuma saņemšanu un izlietošanu, kā arī nodrošināt Valsts ieņēmumu dienesta administrēto nodokļu parādu un valsts sociālās apdrošināšanas obligāto iemaksu parādu, kas kopsummā pārsniedz 150 EUR (viens simts piecdesmit *euro*), neesamību gan Līguma slēgšanas brīdī, gan visā Līguma darbības laikā;
		14. kompensēt zaudējumus, kas Granta devējam radušies Granta saņēmēja vai viņa iesaistītās trešās personas vainas vai neuzmanības dēļ 10 (desmit) darba dienu laikā no pretenzijas nosūtīšanas dienas;
		15. ievietot norādi par Granta devēja atbalstu pasākumam visos ar pasākumu saistītos paziņojumos, informācijās un reklāmās – publiskās runās un mediju pasākumos, plašsaziņas līdzekļos, pilsētvidē, kā arī visu veidu iespieddarbos, astoņas darba dienas iepriekš saskaņojot to ar Granta devēja Attīstības pārvaldes Tūrisma un uzņēmējdarbības nodaļu un Mārketinga un ārējo sakaru pārvaldi, informāciju nosūtot uz e-pasta adresi prese@jurmala.lv un marketings@jurmala.lv, un Granta devēja kontaktpersonas e-pasta adresi;
		16. 20 (divdesmit) dienu laikā pēc pasākuma īstenošanas iesniegt Jūrmalas pilsētas domes Apmeklētāju apkalpošanas centrā (Jomas ielā 1/5, Jūrmalā) šādus dokumentus ar norādi “Pasākuma “\_\_\_\_\_\_\_\_\_\_\_\_\_\_” atskaite” šādus dokumentus:
			1. pasākuma gala atskaiti (Nolikuma 6. pielikums) divus eksemplārus;
			2. Līgumam atbilstošu granta izlietojuma apliecinošu dokumentu (līgumu, aktu, rēķinu u.tml.) kopijas par Granta devēja finansētajām tāmes pozīcijām;
			3. pasākuma īstenošanai nodrošinātā norēķinu konta bankas apstiprinātu izdruku par visām pasākuma attiecināmo izmaksu pozīcijām;
			4. pārējo pasākuma īstenošanas ietvaros veikto izmaksu pamatojošo dokumentu sarakstu, norādot dokumenta numuru, pakalpojuma sniedzēja nosaukumu un izmaksas.
		17. glabāt visus dokumentus 10 (desmit) gadus no atbalsta piešķiršanas dienas.
	1. Granta saņēmējam nav tiesības Granta devēja grantu noguldīt depozītā.
	2. Granta saņēmējam nav tiesības Līguma ietvaros uzņemtās saistības par pasākuma īstenošanu nodot izpildei trešajai personai.
	3. Līguma darbības termiņā radušās izmaksas (saskaņā ar Nolikuma 3. pielikumu) uzskatāmas par atbalstāmām izmaksām, ja tās veiktas atbilstoši normatīvo aktu un Līguma prasībām.
	4. Granta devēja saistības:
		1. veikt Līgumā paredzētos maksājumus, ja ir izpildītas Līgumā minētās Granta saņēmēja saistības;
		2. Komisija Līguma 3.1.16. punktā minētos dokumentus 20 (divdesmit) darba dienu laikā pārbauda un pieņem lēmumu par to, vai tie atbilst Līguma nosacījumiem, apstiprinot gala atskaiti, un piecu darba dienu laikā informē par pieņemto lēmumu Granta saņēmēju. Ja dokumenti atbilst Līguma nosacījumiem, Komisija saskaņo un nodod pasākuma gala atskaiti parakstīšanai Granta devēja izpilddirektoram.
	5. Ja nav iespējams pārliecināties par Granta saņēmēja uzņemto saistību izpildi, saskaņā ar Līgumu, Granta devējam ir tiesības rakstiski pieprasīt, lai Granta saņēmējs piecu darba dienu laikā e-pasta adresēs pasts@jurmala.lv un uznemeji@jurmala.lv iesniedz papildu informāciju pasākuma gala atskaites pārbaudei. Šādā gadījumā Līguma 3.5.2. punktā noteiktais termiņš tiek pagarināts par pieprasītās papildu informācijas sniegšanai un papildu informācijas izvērtēšanai nepieciešamo laiku, kas nepārsniedz 15 (piecpadsmit) darba dienas.
	6. Granta devējam ir tiesības:
		1. veikt Granta saņēmēja darbību un aktivitāšu norises un ar pasākuma īstenošanu saistīto dokumentu, tai skaitā pieprasīt pasākuma īstenošanai nodrošinātā norēķinu konta izdrukas, pārbaudes visā pasākuma īstenošanas laikā un piecus gadus pēc pasākuma īstenošanas beigām;
		2. pārbaudīt pasākuma īstenošanas gaitu un, konstatējot neatbilstību Līguma noteikumiem, sastādīt aktu. Pēc akta sastādīšanas, Granta devējs trīs darba dienu laikā ar aktu iepazīstina Granta saņēmēju. Pēc Granta saņēmēja rakstveida paskaidrojuma saņemšanas Granta devējs lemj par piešķirtā granta samazināšanu;
		3. lai izslēgtu pievienotās vērtības nodokļa iekļaušanu priekšnodoklī, veikt pasākuma ietvaros Granta devēja līdzfinansēto un ar pievienotās vērtības nodokli apliekamo aktivitāšu izlases veida dokumentu pārbaudes, nosūtot informācijas pieprasījumu par veiktajiem darījumiem Valsts ieņēmumu dienestam.
1. **PUŠU ATBILDĪBA UN STRĪDU RISINĀŠANA**
	1. Par līgumsaistību neizpildi vai nepilnīgu izpildi Puses ir atbildīgas saskaņā ar spēkā esošajiem normatīvajiem aktiem un Līguma noteikumiem.
	2. Ja Granta saņēmējs nepienācīgi pilda Līgumā paredzētās saistības, tai skaitā laikus neiesniedz gala atskaiti, Granta devējam ir tiesības aprēķināt Granta saņēmējam līgumsodu 1 % (viena procenta) apmērā no Līguma 2.2. punktā noteiktās granta summas par katru pārkāpuma dienu, bet ne vairāk kā 10 % (desmit procentus) no Līguma 2.2. punktā noteiktās granta summas, ko Granta devējs ir tiesīgs arī ieturēt, veicot norēķinus.
	3. Līgumsoda samaksa neatbrīvo Puses no saistību pienācīgas izpildes.
	4. Puses apņemas neizpaust trešajām personām informāciju, kas saistīta ar Līgumu un ko tās saņēmušas Līguma izpildes laikā no otras Puses, izņemot gadījumus, kad informācijas izpaušanu pieprasa piemērojamie normatīvie akti.
	5. Līguma ietvaros saņemtos fizisko personu datus Granta saņēmējs izmanto un uzglabā tikai saskaņā ar fizisko personu datu aizsardzību regulējošo normatīvo aktu prasībām un no Līguma izrietošo saistību pienācīgai izpildei, kā arī nodrošina, ka Granta saņēmēja darbinieki, kuri ir iesaistīti personas datu apstrādē, ir apņēmušies ievērot fizisko personu datu aizsardzību regulējošo normatīvo aktu prasības, pildot amata pienākumus un arī pēc darba tiesisko attiecību izbeigšanas. Granta saņēmējs apņemas informēt Granta devēju par jebkuru trešo personu pieprasījumu izsniegt personas datus, kā arī neizsniegt tos bez saskaņošanas ar Granta devēju, un pēc projekta īstenošanas beigām iznīcināt dokumentus, kas satur fizisko personu datus, atbilstoši normatīvo aktu prasībām.
	6. Visus ar Līgumu saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.
2. **LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA**
	1. Līgums stājas spēkā tā parakstīšanas dienā un ir spēkā līdz Pušu saistību izpildei vai tā izbeigšanai Līgumā noteiktajā kārtībā. Projekta īstenošanas laiks ir ne ilgāks par 12 (divpadsmit) mēnešiem no Līguma spēkā stāšanās dienas.
	2. Līgumu var grozīt vai izbeigt pirms tajā noteikto saistību izpildes, Pusēm vienojoties rakstveidā, saskaņā ar Līgumu un Latvijas Republikā spēkā esošajiem normatīvajiem aktiem.
	3. Neviena no Pusēm neatbild par Līgumā noteikto saistību neizpildīšanu, ja tas noticis
	nepārvaramas varas rezultātā, piemēram, dabas katastrofas, sociālie konflikti, kā arī jaunu normatīvo aktu ieviešana, kas aizliedz Līgumā paredzēto darbību.
	4. Katra no Pusēm trīs dienu laikā informē otru Pusi par augstāk minētās
	nepārvaramas varas iestāšanos. Puses savstarpēji vienojas par Līgumā noteikto termiņu
	pagarināšanu vai Līguma izbeigšanu.
	5. Granta saņēmējam ir tiesības vienpusēji atkāpties un izbeigt Līgumu pirms tajā noteikto saistību izpildes, ja Granta devējs nepamatoti nav samaksājis Līguma 2.2.1. apakšpunktā noteikto granta daļu.
	6. Granta devējam ir tiesības vienpusēji izbeigt Līgumu pirms tajā noteikto saistību izpildes, nosūtot paziņojumu un norādot izbeigšanas datumu:
		1. Granta devēja budžeta neizpildes gadījumā, iepriekš par to brīdinot Granta saņēmēju;
		2. ja Granta saņēmējam pasludināts maksātnespējas process, tā darbība ir apturēta vai tas ir pakļauts līdzīga rakstura situācijai;
		3. ja Granta saņēmējs nepienācīgi pilda savas saistības un pēc
		Granta devēja rakstveida brīdinājuma saņemšanas turpina tās nepildīt vai ir iestājies kāds no Līguma 2.5. punktā noteiktajiem gadījumiem. Šādā gadījumā Granta saņēmējs atlīdzina Granta devējam visus tiešos un netiešos zaudējumus, kā arī maksā līgumsodu 10 % (desmit procentu) apmērā no Līguma 2.2. punktā minētās granta summas 10 (desmit) darba dienu laikā pēc attiecīga paziņojuma saņemšanas.
3. **CITI NOTEIKUMI**
	1. Ja kāds no Līguma noteikumiem zaudē spēku, tad tas neietekmē citus Līguma noteikumus.
	2. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.
	3. Puses apņemas trīs darba dienu laikā no izmaiņu veikšanas brīža paziņot otrai Pusei par izmaiņām rekvizītos.
	4. Visi paziņojumi un pretenzijas, kas saistītas ar Līguma izpildi, ir iesniedzamas rakstveidā otrai Pusei Līgumā norādītajā adresē, un tās ir uzskatāmas par saņemtām:
		1. ja tās izsūtītas ar ierakstītu pasta sūtījumu, tad septītajā darba dienā pēc nosūtīšanas dienas;
		2. ja tās nodotas personīgi rokās pret parakstu, tad dienā, kad tās nogādātas saņēmēja adresē.
	5. Puses nozīmē kontaktpersonas, kuras veic savstarpēju sadarbības koordinēšanu Līguma un pasākuma īstenošanas laikā:
		1. Granta devēja kontaktpersona: \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts \_\_\_\_\_\_\_\_\_\_;
		2. Granta saņēmēja kontaktpersona: \_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts \_\_\_\_\_\_\_\_\_\_.
	6. Līguma pamatteksts sagatavots latviešu valodā uz \_ (\_\_\_\_\_\_\_\_) lapām un pielikumiem uz \_\_\_\_ (\_\_\_\_\_\_\_\_) lapām, divos juridiski vienādos eksemplāros, no kuriem viens tiek nodots Granta devējam, bet otrs – Granta saņēmējam.
	7. Līgumam kā neatņemamas sastāvdaļas pievienoti šādi pielikumi:

Nolikuma 2. pielikums – Pasākuma apraksts uz \_\_ (\_\_\_\_\_\_\_) lapām;

Nolikuma 3. pielikums – Pasākuma tāme uz \_\_ (\_\_\_\_\_\_\_) lapām;

Nolikuma 6. pielikums – Pasākuma gala atskaites veidlapa uz \_\_ (\_\_\_\_\_) lapām.

**7. PUŠU REKVIZĪTI**

|  |  |
| --- | --- |
| **Granta devējs**Jūrmalas pilsētas domeNod. maks. reģ. Nr. 90000056357Jomas ielā Nr. 1/5, Jūrmalā, LV-2015Konta Nr. LV84PARX0002484572001Akciju sabiedrība „Citadele banka”Kods PARXLV22 | **Granta saņēmējs**Reģ. Nr. Konta Nr. :Kods |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |